OpenLLM-France/wikimedia huggingface dataset:
# Estraperlo Club del Ritme

Estraperlo Club del Ritme és una sala de concerts especialitzada en música hardcore, punk, rock, metall i ska, situada al polígon industrial de Badalona Nord. La seva programació musical es basa tant en grups nacionals com internacionals a més de bandes novells, a més d'organitzar regularment sessions de ball amb discjòquei i música alternativa. L'espai disposa de dues sales superposades, la planta baixa amb capacitat per a 450 persones i la superior per unes 200. Pel seu escenari han passat grups com Gigatron, Pixen Machine, Anti Flag, Dr. Calypso, la NY Ska Jazz Ensemble, Jello Biafra, o Eddie & The Hot Rods. Fou fundada el 13 de desembre de 2008 i el mateix dia, però de l'any 2021 decidí transformar-se a club de clubs, oferint l'espai també a altres clubs perquè programin nits especialitzades, que anirien d'estils musicals com la música dels 90 fins a gèneres com la música africana o el techno. El director de la sala és David Peret i aquesta està autogestionada, al més pur estil "do it yourself", seguint els suggeriments del públic que fins i tot va arribar a demanar i aconseguir que es rebaixés l'alçada de l'escenari per poder saltar del qual amb garanties.

## Referències

* ↑ «Estraperlo (Club del Ritme)». Catalunya.com. [Consulta: 9 abril 2022].
* ↑ «Club del Ritmo Sala Estraperlo Badalona». Blog Badalona, 01-12-2021 [Consulta: 9 abril 2022].
* ↑ «Estraperlo Club del Ritme». Time Out Barcelona. [Consulta: 9 abril 2022].
# Anthony Perez

Anthony Perez (Tolosa de Llenguadoc, 22 d'abril de 1991) és un ciclista francès professional des del 2016. Actualment corre a l'equip Cofidis. En el seu palmarès destaca la Clàssica Loira Atlàntic del 2022 i La Drôme Classic del 2023.

## Palmarès

* 2010
** Vencedor d'una etapa al Tour des Deux-Sèvres
* 2011
** Vencedor d'una etapa a la Volta a Toledo
* 2014
** Vencedor d'una etapa al Tour del Franc-Comtat
* 2015
** 1r al Circuit de Saône-et-Loire i vencedor d'una etapa
** 1r al Gran Premi de la Tomate
** 1r al Gran Premi de Puy-l'Évêque
** Vencedor d'una etapa al Tour del Piémont pyrénéen
* 2017
** Vencedor d'una etapa a la Volta a Luxemburg
** Vencedor d'una etapa al Tour del Gavaudan Llenguadoc-Rosselló
* 2018
** Vencedor d'una etapa a la Volta a Luxemburg
* 2020
** Vencedor d'una etapa al Tour dels Alps Marítims i del Var
* 2022
** 1r a la Clàssica Loira Atlàntic
* 2023
** 1r a La Drôme Classic

### Resultats a la Volta a Espanya

* 2017. 80è de la classificació general

### Resultats al Tour de França

* 2018. 85è de la classificació general
* 2019. 87è de la classificació general
* 2020. Abandona (3a etapa)
* 2021. 86è de la classificació general
* 2022. 84è de la classificació general
* 2023. No surt (18a etapa)

### Resultats al Giro d'Itàlia

* 2022. 88è de la classificació general

## Referències

* ↑ «Cofidis». UCI.org. Union Cycliste Internationale. Arxivat de l'original el 1 gener 2021. [Consulta: 1r gener 2021].
* ↑ «Anthony Perez wint Classic Loire Atlantique op Franse bodem» (en dutch), 19-03-2022. [Consulta: 19 març 2022].
* ↑ Frattini, Kirsten. «Anthony Perez powers through 40km solo breakaway to win Faun-Drôme Classic». Future plc, 26-02-2023. [Consulta: 26 febrer 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Concetto Gallo

Concetto Gallo (Catània, 1913- Palerm, 1980) fou un militant independentista sicilià. A la mort d'Antonio Canepa, de qui se'n considerava deixeble, el 17 de juny de 1945 fou nomenat comandant de l'EVIS, però el juliol fou ferit i capturat a San Mauro Castelverde després d'un enfrontament amb els carabiners italians. En acabar la guerra fou amnistiat i fou elegit diputat a l'Assemblea Constituent Italiana a les eleccions legislatives italianes de 1946 dins les files del Moviment Independentista Sicilià. A les eleccions regionals de Sicília de 1947 fou elegit diputat a l'Assemblea Regional Siciliana pel MIS. A les eleccions de 1951 no fou escollit, i decebut, va abandonar la política. Nogensmenys, va donar suport al Front Nacional Sicilià fins a la seva mort.

## Enllaços externs

* Biografia Arxivat 2009-07-08 a Wayback Machine.
# Tanabe

Tanabe (田辺市; -shi) és una ciutat del Japó a 300 km al sud d'Osaka, a la Prefectura de Wakayama. L'any 2006, la ciutat tenia 85.589 habitants, una densitat de 511,19 hab/km² i una superfície de 136,42 km². Va ser fundada el 20 de maig del 1942. És en el trajecte dels indrets sagrats i camins de pelegrinatge dels monts Kii (Kumano kodō 熊野古道), enregistrat al patrimoni cultural mundial de la UNESCO el 2004. Fou l'indret de naixença del fundador de l'aikido, Morihei Ueshiba, on també hi ha la seva tomba al temple Kozan-ji. Tanabe va acollir els congressos internacionals d'aikido de l'agost del 1988 i d'octubre del 2008.
# Diamond (àlbum de 12012)

Diamond és un àlbum de 12012. L'àlbum fou el seu debut a una discogràfica important, després de traslladar-se a Universal Music. L'àlbum està disponible en dos tipus d'edicions, una normal i una edició especial; la normal conté un bonus track i l'especial, un muntatge de com-s'ha-fet en DVD, el vídeo musical per "Diamond", com també un directe en vídeo i un pòster promocional.

## Llista de temes

* "Mr.Liar" – 3:34
* "The Moon" – 4:33
* "Screen Out" – 3:25
* "Last Time" – 4:41
* "Shine" – 3:37
* "Empire of the Lagoon" – 3:49
* "24 Hours" – 3:54
* "Dispute" – 3:35
* "Cyclone" (サイクロン) – 4:34
* "Once Again" – 6:18
* "Secret Festival" – 4:23
* "Diamond" (ダイヤモンド) – 4:06
* "Dream Arch" – 2:55 *
* No en l'edició especial
Viccionari
# 2057

L'any 2057 (MMLII) serà un any comú que començarà en dilluns segons el calendari gregorià, l'any 2057 de l'era comuna (CE) i Anno Domini (AD), el 57è any del tercer mil·lenni, el 57è any del segle xxi, i el vuitè any de la dècada del 2050.

## Esdeveniments

* 2057 és un programa de televisió Discovery Channel organitzat pel físic teòric Michio Kaku.

### Resta del món

* 5 de gener i 26 de desembre - Aquest any es veurà l'estranya aparició de dos eclipsis total de sol en un únic any natural. L'última vegada que es va produir va ser 1889. La propera vegada que es produeixi serà el 2252.
* Febrer - El missatge METI missatge Cosmic Call 1 enviat des del radiotelescopi Yevpatoria RT-70 (Eupatoria) arriba a la seva destinació, l'estrella 15 Sagittae.
* Març - Un missatge METI, anomenat Teen Age Message, enviat des del Radar planetari Eupatoria de 70 metres arriba al seu destí, l'estrella HD 76151.
* Desembre - Un missatge METI, anomenat Teen Age Message, enviat des del radar planetari Eupatoria de 70 metres arriba a la seva destinació, l'estrella 37 Gem.

### Prediccions

* El subministrament de petroli del món està oficialment esgotat.

### Ficció

* La NASA va donar a conèixer un missatge provinent de l'any 2057, en el qual s'escolta a un home demanant ajuda urgent per a ell i altres 250 persones allotjades en una base del subsòl amb pocs queviures per sobreviure. Pel que sembla, el món en què es troben (el nostre) ha estat devastat per la radiació, l'aigua està contaminada i no queda res per menjar. Esmenta al virus VTR com una de les fonts culpables del desastre mundial. Així mateix, l'emissor afirma que necessiten metges i vehicles per buscar un lloc més segur per sobreviure. El vídeo assegura que aquest missatge va ser captat per la NASA i obtingut a través de la deep web.
** Tot i que la NASA no l'ha desmentit; el missatge seria suposadament fals.

## Referències

* ↑ «Sèrie 2057» (en castellà). [Consulta: 24 novembre 2018].
* 1 2 3 4 «Esdeveniments galàctics de l'any 2057» (en anglès). [Consulta: 24 novembre 2018].
* ↑ «Tapped Out». Arxivat de l'original el 22 juny 2008. [Consulta: 18 juny 2008].
* 1 2 3 «Audio de l'any 2057 demanant ajuda». [Consulta: 24 novembre 2018].
* ↑ Schaefer, Jan. 2057 (en anglès), p. 58. ISBN 1682891259, 9781682891254.
# Exarcat apostòlic d'Alemanya i Escandinàvia

L'Exarcat apostòlic d'Alemanya i Escandinàvia (alemany: Apostolische Exarchat Deutschland und Skandinavien, llatí: Exarchatus Apostolicus Germaniae et Scandiae) és una seu de l'Església ucraïnesa, immediatament subjecta a la Santa Seu. Al 2014 tenia 40.700 batejats. Actualment és regida per l'exarca Petro Kryk.

## Territori

L'exarcat apostòlic s'estén a tots els fidels de l'església greco-catòlica ucraïnesa a Alemanya, Dinamarca, Suècia, Noruega i Finlàndia.
La seu episcopal és la ciutat de Múnic, on es troba la catedral de Santíssima Verge Maria i Sant Andreu apòstol.
El territori està dividit en 16 parròquies.

## Història

L'exarcat apostòlic va ser erigit el 17 d'abril de 1959 mitjançant la butlla Cumobimmane del Papa Joan XXIII.

## Cronologia dels exarques

* Platon Volodyslav Kornyljak † (17 d'abril de 1959 - 16 de desembre de 1996 jubilat)
** Sede vacante (1996-2000)
* Piotr Kryk, des del 20 de novembre de 2000

## Estadístiques

A finals del 2014, la diòcesi tenia 40.700 batejats.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1969 | 32.000 | ? | ? | 23 | 23 | | 1.391 | | | 13 | 19 |
| 1980 | 28.960 | ? | ? | 24 | 21 | 3 | 1.206 | 2 | 5 | 15 | 20 |
| 1990 | 26.541 | ? | ? | 33 | 28 | 5 | 804 | 1 | 5 | 17 | 25 |
| 1999 | 38.000 | ? | ? | 25 | 21 | 4 | 1.520 | 3 | 4 | 18 | 19 |
| 2000 | 43.000 | ? | ? | 24 | 19 | 5 | 1.791 | 3 | 5 | 15 | 19 |
| 2001 | 40.000 | ? | ? | 23 | 19 | 4 | 1.739 | 3 | 4 | 18 | 19 |
| 2002 | 63.000 | ? | ? | 21 | 16 | 5 | 3.000 | 2 | 5 | 18 | 21 |
| 2003 | 65.200 | ? | ? | 27 | 25 | 2 | 2.414 | | 2 | 18 | 22 |
| 2004 | 80.000 | ? | ? | 30 | 28 | 2 | 2.667 | 2 | 2 | 18 | 21 |
| 2009 | 30.320 | ? | ? | 34 | 24 | 10 | 891 | 1 | 20 | | 19 |
| 2010 | 44.520 | ? | ? | 32 | 22 | 10 | 1.391 | 1 | 18 | | 18 |
| 2014 | 40.700 | ? | ? | 24 | 24 | | 1.696 | 1 | 8 | | 16 |

## Fonts

* Anuari pontifici del 2011 i anteriors, publicat a ww.catholic-hierarchy.org a la pàgina Apostolic Exarchate of Deutschland und Skandinavien {Germany and Scandinavia} (Ukrainian)(anglès)
* Pàgina oficial de la diòcesi (alemany)
* Esquema de la diòcesi a www.gcatholic.org(anglès)
* Butlla Cumobimmane (llatí)
# Arguilers (Sant Serni)

Arguilers és una partida rural del terme municipal de Gavet de la Conca, (antic terme de Sant Serni), al Pallars Jussà.
El lloc és al nord-oest del poble de Sant Serni, a l'esquerra de la Noguera Pallaresa, en el coster que davalla des del poble de Sant Serni cap al nord-oest, en direcció al Canal de Gavet. És a ponent de la carretera LV-9123.

## Referències

* ↑ «Gavet de la Conca». Institut Cartogràfic de Catalunya.
# Agustín Navarro Alvado

Agustín Navarro Alvado (Benidorm, 1961 - 5 de febrer de 2021) fou un polític valencià, alcalde de Benidorm (Marina Baixa) entre 2009 i 2015.
Funcionari de carrera a l'àrea econòmica de l'Ajuntament de Benidorm, Agustín Navarro fou militant del Partit Socialista del País Valencià (PSPV) fins al 2009 quan va deixar el partit per tal de signar la moció de censura contra l'alcalde del Partit Popular (PP) que li permetria dirigir el govern de la ciutat de Benidorm.
Navarro ha estat regidor pel PSPV a Benidorm en diferents períodes: 1991-1995, 2003-2007 i 2007-2009; aquest darrer com a portaveu del grup municipal. També fou regidor a l'ajuntament de Bolulla (Marina Baixa) pel PSPV entre el 1999 i el 2003, a més de diputat a la Diputació d'Alacant.

## Cas de transfuguisme

Agustín Navarro i el grup socialista de l'Ajuntament de Benidorm foren declarats trànsfugues després que signaren una moció de censura amb el regidor triat a les llistes del PP José Bañuls, arrabatant la batllia al popular Manuel Pérez Fenoll. Navarro i el grup de regidors triats a les llistes del PSPV, entre ells Maite Iraola mare de la dirigent nacional del PSOE Leire Pajín, es donaren de baixa com a militants socialistes abans de signar la moció de censura tot i que continuaren aportant part el seu sou com a alcalde i regidors al partit. El 2010 l'agrupació del PSPV a la ciutat proclamà de nou candidat a l'alcaldia a Agustín Navarro com a independent amb el suport del secretari general del PSPV Jorge Alarte i la negativa del president del PSOE i de la Comissió de Seguiment del Pacte Antitransfuguisme Manuel Chaves.
| Precedit per: Manuel Pérez Fenoll | Alcalde de Benidorm 2009 - 2015 | Succeït per: Antonio Pérez Pérez |

## Referències

* ↑ Grup socialista Arxivat 2016-03-12 a Wayback Machine. a la web del PSPV de la Diputació d'Alacant [Consultat:23/9/2010]
* ↑ El PSOE de Benidorm burla el pacte contra el transfuguisme i avala la tornada dels seus exregidors, a Las Províncias de 20.07.10 [Consultat: 23/9/2010]
* ↑ Els edils ex socialistes de Benidorm aporten part del seu sou al partit, a El País del 08/01/2010 [Consultat: 23/09/2010]
* ↑ Alarte recolza a l'alcalde trànsfuga de Benidorm com candidat socialista, a El País del 22/09/2010 [Consultat: 23/9/2010]
* ↑ Chaves rebutja al trànsfuga de Benidorm, a El País de 23/09/2010 [Consultat: 23/9/2010]
# Concerviano

Concerviano és un comune (municipi) de la Província de Rieti, a la regió italiana del Laci, situat a uns 60 km al nord-est de Roma i a uns 13 km al sud-est de Rieti. A 1 de gener de 2019 la seva població era de 271 habitants.
A la frazione de Pratoianni es troba l'Abadia benedictina de San Salvatore Maggiore.

## Referències

* ↑ «Resident population on 1st january». ISTAT. [Consulta: 23 gener 2020].
# Teodoric

Teodoric és el nom dels següents personatges:
* Teodoric I de Tolosa, rei visigot de Tolosa del 418 al 451
* Teodoric I d'Austràsia (vers 485 -533), rei merovingi d'Austràsia (511 - 533)
* Teodoric I d'Autun, comte d'Autun i de Mâcon.
* Teodoric el Gran (455-526), rei dels ostrogots
* Teodoric de Barcelona, bisbe de Barcelona
# Cântico da Liberdade

El Cântico da Liberdade (Cant de la llibertat) és l'himne nacional de Cap Verd. Es va convertir en oficial el 1996. Abans d'aquest any, l'himne era el mateix que el de Guinea Bissau. La música va ser composta per Adalberto Higino Tavares Silva i la lletra escrita per Amílcar Spencer Lopes.

## Lletra

Canta, irmão
Canta, meu irmão
Que a liberdade é hino
E o homem a certeza.
Com dignidade, enterra a semente
No pó da ilha nua;
No despenhadeiro da vida
A esperança é do tamanho do mar
Que nos abraça,
Sentinela de mares e ventos
Perseverantes
Entre estrelas e o Atlântico
Entoa o cântico da liberdade.
Canta, irmão
Canta, meu irmão
Que a liberdade é hino
E o homem a certeza!

### Traducció al català

Canta, germà
Canta, germà meu
Que la llibertat és un himne
I l'home una certesa.
Amb dignitat, enterra la llavor
a la pols de l'illa nua;
En el precipici de la vida
L'esperança és la grandària de la mar
Que ens abraça,
Sentinella dels mars i els vents
Perseverant
Entre les estrelles i l'Atlàntic
Canta la cançó de la llibertat.
Canta, germà
Canta, germà meu
Que la llibertat és un himne
I l'home una certesa !

## Enllaços externs

* (portuguès) Pàgina de l'himne al lloc web oficial del govern de Cap Verd
# Adams F1

Adams va ser un constructor estatunidenc de cotxes de competició que va arribar a disputar curses a la Fórmula 1.
Adams va competir al campionat del món de la Fórmula 1 a 1 temporada, la de l'any 1950.
Va disputar només la cursa del Gran Premi d'Indianapolis 500, no competint a cap més prova del campionat del món de la F1.

## Resultats a la F1

| Temporada | Pilot | G. Sortida | Classificació | Punts | Retirada | Resultats |
| 1950 | Bayliss Levrett Bill Cantrell | 17 | 27 | | Pressió de l'oli | Resultats |

## Palmarès a la F1

* Curses: 1
* Victòries: 0
* Podiums: 0
* Punts: 0
# Fedra (desambiguació)

«Fedra» té aquests significats:
# National Professional Soccer League (Sud-àfrica)

* No s'ha de confondre amb National Professional Soccer League.
La National Professional Soccer League (NPSL) fou una lliga de futbol de Sud-àfrica que es disputà entre els anys 1971 i 1995. Durant els anys de l'apartheid aquesta lliga era disputada per la comunitat negra. Amb l'aparició de la National Soccer League l'any 1984, aquesta passà a un segon nivell i acabà desapareixent.

## Historial

Font:
* 1971: Orlando Pirates
* 1972: AmaZulu
* 1973: Orlando Pirates
* 1974: Kaizer Chiefs
* 1975: Orlando Pirates
* 1976: Orlando Pirates
* 1977: Kaizer Chiefs
* 1978: Lusitano Club
* 1979: Kaizer Chiefs
* 1980: Highlands Park
* 1981: Kaizer Chiefs
* 1982: Durban City
* 1983: Durban City
* 1984: Kaizer Chiefs
* 1985: No es disputà
* 1986: Vaal Professionals
* 1987: Vaal Professionals
* 1988: Vaal Professionals
* 1989: Real Sweepers
* 1990: De Beers
* 1991: Oriental Spurs
* 1992: Arcadia Shepherds
* 1993: No es disputà
* 1994: No es disputà
* 1995: Witbank All Stars

## Referències

* ↑ «South Africa Champions». RSSSF.
# Accidentalisme

Accidentalisme és definit dins la Filosofia com a qualsevol sistema de pensament filosòfic que nega el nexe causal i sosté que els esdeveniments es succeeixen d'un a l'altre a l'atzar. A la metafísica, l'accidentalisme nega la doctrina que tot el que succeeix derivi d'una causa definida. No existeixen les causes, i per això tot succeeix de forma accidental. Aquesta concepció l'empra Charles Sanders Peirce en el seu pensament.

## Referències

* Biografia de Charles Sanders Peirce
# Collins (Missouri)

Collins és una població dels Estats Units a l'estat de Missouri. Segons el cens del 2000 tenia 176 habitants.

## Demografia

Segons el cens del 2000, Collins tenia 176 habitants, 73 habitatges, i 48 famílies. La densitat de població era de 453 habitants per km².
Dels 73 habitatges en un 28,8% hi vivien nens de menys de 18 anys, en un 46,6% hi vivien parelles casades, en un 15,1% dones solteres, i en un 34,2% no eren unitats familiars. En el 27,4% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,83.
Per edats la població es repartia de la següent manera: un 25,6% tenia menys de 18 anys, un 7,4% entre 18 i 24, un 23,3% entre 25 i 44, un 25,6% de 45 a 60 i un 18,2% 65 anys o més.
L'edat mediana era de 40 anys. Per cada 100 dones de 18 o més anys hi havia 92,6 homes.
La renda mediana per habitatge era de 22.292 $ i la renda mediana per família de 24.375 $. Els homes tenien una renda mediana de 30.313 $ mentre que les dones 17.083 $. La renda per capita de la població era de 10.344 $. Entorn del 31,1% de les famílies i el 30,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Collins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Collins». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# The Curse of Bridge Hollow

The Curse of Bridge Hollow és una pel·lícula de terror sobrenatural de comèdia estatunidenca del 2022 dirigida per Jeff Wadlow a partir d'un guió de Todd Berger i Robert Rugan. Protagonitzada per Marlon Wayans, Priah Ferguson, Kelly Rowland, John Michael Higgins, Lauren Lapkus, Rob Riggle i Nia Vardalos, es va estrenar a Netflix el 14 d'octubre de 2022. S'ha subtitulat al català.

## Referències

* ↑ Kroll, Justin. «Marlon Wayans To Star And Produce Untitled Halloween Adventure-Comedy For Netflix» (en anglès americà). Deadline, 23-08-2021. [Consulta: 16 octubre 2022].
* ↑ Strauss, Bob. «Review: Marlon Wayans fights animated Halloween decorations in Netflix's 'Curse of Bridge Hollow'» (en anglès americà). Datebook | San Francisco Arts & Entertainment Guide, October 14, 2022. [Consulta: 17 octubre 2022].
* ↑ Marsh, Calum «'The Curse of Bridge Hollow' Review: Attack of the Halloween Décor» (en anglès). The New York Times, 14-10-2022.
* ↑ Zilko, Christian. «'The Curse of Bridge Hollow' Review: Halloween Decorations Come to Life in Family-Oriented Netflix Comedy» (en anglès). IndieWire, 14-10-2022. [Consulta: 17 octubre 2022].
* ↑ Lemire, Christy. «The Curse of Bridge Hollow movie review (2022) | Roger Ebert» (en anglès). rogerebert.com. [Consulta: 17 octubre 2022].
* ↑ «Everything You Need to Know About 'The Curse of Bridge Hollow'» (en anglès). Netflix Tudum. [Consulta: 16 octubre 2022].
* ↑ Fernández, Miguel. «The Curse of Bridge Hollow – Release Date and How to Watch Online» (en anglès britànic). Ready Steady Cut, 07-10-2022. [Consulta: 16 octubre 2022].
* ↑ «The Curse of Bridge Hollow». Goita què fan, ara!, 2022. [Consulta: 29 setembre 2024].
# Didogobius amicuscaridis

Didogobius amicuscaridis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,2 cm de longitud total.

## Hàbitat

És un peix marí, de clima tropical i bentopelàgic que viu entre 7-25 m de fondària.

## Distribució geogràfica

Es troba a l'Atlàntic nord: São Tomé.

## Observacions

És inofensiu per als humans.

## Referències

* ↑ Miller P. J., 1966. A new genus and species of gobiid fish from the eastern Mediterranean. Ann. Mag. Nat. Hist. (Ser. 13) v. 8 (núms. 87/88) (1965). 161-172.
* ↑ BioLib (anglès)
* ↑ Schliewen U.K. & M. Kovacic. 2008. Didogobius amicuscaridis spec. nov. and Didogobius wirtzi spec. nov., two new species of symbiotic gobiid fish from São Tomé and Cape Verde islands (Perciformes, Gobiidae). Spixiana, 31 (2): 247–261.
* 1 2 3 4 FishBase (anglès)

## Enllaços externs

* AQUATAB
# Adamstown

Adamstown és l'únic assentament de les Illes Pitcairn, i per defecte, la capital de les Illes Pitcairn.

## Història

Per a tot el que fa referència a la història de l'assentament, vegeu els següents articles
* Història de l'Illa Pitcairn
* Bounty

## Geografia

La ciutat està situada en el costat central nord de l'illa de Pitcairn, davant de l'oceà Pacífic i a la vora de la Badia de la Bounty, l'únic port marítim de l'illa.

## Visió de Conjunt

Adamstown té una població de 48 persones, que constitueix la població sencera de les Illes Pitcairn: totes les altres illes del grup estan deshabitades. Així doncs, és la capital de les Illes Pitcairn per defecte. El llogarret actualment té el rècord de ser la capital més petita al món, per bé que té accés a televisió, internet televisió per satèl·lit, i un nou i car telèfon. El mitjà principal de comunicació és encara la ràdio. Adamstown és on mengen i passen la nit la majoria dels residents, mentre que preparen els aliments en altres àrees de l'illa.

## Personalitats

* Fletcher Christian (1764-1793)
* John Adams (1768–1829)
* Ned Young (1762–1800)
* Thursday October Christian (1790–1831)
* Meralda Warren (n. 1959)
* Joshua Hill (1773-1844?)
* Steve Christian (n. 1951)

## Galeria fotogràfica

* Església d'Adamstown
* Badia de la Bounty
* Gent desembarcant a la Badia de la Bounty
* Biblia de la Bounty a l'Església d'Adamstown

## Notes i referències

* ↑ «www.lareau.org/pitc.html». Arxivat de l'original el 2007-09-27. [Consulta: 11 gener 2011].

## Vegeu també

* HMS Bounty
* Illes Pitcairn

## Enllaços externs

* Guia de viatge d'Adamstown a Travellerspoint
# FK Sibir Novosibirsk

El FK Sibir Novosibirsk (rus: ФК «Сибирь» Новосибирск) és un club de futbol rus de la ciutat de Novossibirsk. Sibir significa Sibèria.

## Història

Evolució del nom:
* 1936: Krylia Sovetov Novossibirsk
* 1957: Sibselmash Novossibirsk
* 1969: SETM Novossibirsk
* 1971: Dzerzhinets Novossibirsk
* 1972: Tchkalovets Novossibirsk
* 1992: Tchkalovets-FoKuMiS Novossibirsk
* 1993: Tchkalovets Novossibirsk
* 2000: Tchkalovets-1936 Novossibirsk
* 2006: Sibir Novossibirsk
La seva millor temporada fou el 2010, en la que jugà a primera divisió i fou finalista de copa.

## Referències

* ↑ «Timeline of the Renaming of Russian Top Flight Clubs». russianfootballnews.com. [Consulta: 9 abril 2017].
* ↑ «Russia 2010». rsssf.com. [Consulta: 9 abril 2017].
* ↑ «Russia - Cup Finals». rsssf.com. [Consulta: 9 abril 2017].

## Enllaços externs

* Web oficial (rus)